paragraph_text: Nacionalni park Tadžikistana (tadžičke: Боғи миллии Тоҷикистон, ruski: Таджикский национальный парк), ranije poznat kao Nacionalni park Pamira ili Pamirski nacionalni park (Памирского) je najveći nacionalni park središnje Azije površine od 2,6 milijuna hektara, što čini gotovo cijelo Pamirsko gorje, treći najviši ekosustav na zemlji poslije Himalaja i Karakoruma, te čak 18% Tadžikistana, od čega 60% pripada autonomnoj regiji Gorno-Badakštanu, a 40% Džirgatoljskom i Tavildaranskom distriktu Tadžikistana. mini|lijevo|300px|<center>Zaštićena područja Pamira u Tadžikistanu s NP Tadžikistana obrubjenim zelenom linijom mini|lijevo|<center>Negdašnji 7.495 m visok Vrh Komunizma (sada Vrh Ismail Samani) 1989. god. Osnovan je 1992. godine u središtu Tadžikistanskog dijela Pamirskog gorja gdje se susreću najviši vrhovi Euroazijskog kontinenta, tzv. „Pamirski čvor”. U njegovim granicama se nalaze prirodni rezervati Sanglijarski i Muskol, dok na istoku graniči s PR Verknji Mužkul. Ovo područje ekstremnih sezonskih promjena temperatura sastoji se od visokih visoravni na istoku i visokih vrhova, od kojih su neki viši od 7.000 m, na zapadu (Ismail Somoni, bivši vrh Komunizam, visok 7.495 m; Lenjinov vrh (Vrh Abu Ali Ibn Sina) visine 7.134 m; Korženevskaja 7.105 m; i dr.). Najdulji ledenjak izvan polarnog kruga, 77&nbsp;km dug i 700&nbsp;km² velik ledenjak Fedčenko, je samo jedan od njegovih 1.085 ledenjaka, a u parku se nalazi i više od 400 ledenjačkih jezera poput dubokog jezera Sarez (koje je nastalo prije samo 100 godina velikim potresom koji je pokrenuo veliko klizište kojim je nastala Uzoi brana, najviša prirodna brana na svijetu) i jezera Karakul (najviše jezero koje je nastalo padom meteora).